da en en de en fi en de en en da da da da da da da da da da da fi en en da da da da da da da en da da nb en en nl tr nl da da de da en
Alle ydelser efter § 11B (sygdom, barsel mv.) og § 11C (særlig trang) udbetales som B-indkomst, hvilket betyder, at der ikke er trukket skat ved udbetalingen fra TandlægeTryghed. Ved udbetaling til klinik (CVR-nr.) sker der ikke indberetning til SKAT. Ved udbetaling til CPR-nr. foretages indberetning til SKAT.
En klinikejers indbetaling til dagpengeordningen kan kvalificeres som en skattemæssig driftsomkostning, der kan fradrages i klinikejerens virksomhedsindkomst.
Særlig regel for tandlæger på folkepension
Tandlæger, der har opgivet deres erhvervsvirksomhed, vil som hovedregel være berettiget til folkepensionens fulde grundbeløb på kr. 78.564,- (2022), når de overgår til folkepension, hvis de ikke har en arbejdsindtægt på mere end kr. 348.700,- (2022).
Hvis arbejdsindtægten kommer over dette beløb, nedtrappes folkepensionens grundbeløb, idet dagpengeydelsen i denne sammenhæng sidestilles med arbejdsindtægt. Folkepensionens grundbeløb bortfalder helt ved en arbejdsindtægt på over kr. 610.500,- (2022)
Dette kan indebære, at et medlem, som under en periode med dagpengeydelse fra TandlægeTryghed overgår til folkepension, får folkepensionens grundbeløb reguleret, indtil dagpengeperioden ophører. Dette gælder også for tandlæger, som i forbindelse med sygdom, har afhændet deres virksomhed.
TandlægeTryghed | Svanemøllevej 85 | 2900 Hellerup | Tlf. 3946 0080
Kontakt os: Mandag til fredag kl. 10.00-14.00 & torsdag kl. 10.00-16.00